cyanic-selkie/wikianc huggingface dataset:
แฟรนเซียม
การนำไปใช้
ความสามารถของแฟรนเซียมที่จะสังเคราะห์ ตรวจสอบ และทำให้เย็นลง พร้อมกับโครงสร้างอะตอมที่เรียบง่าย ได้ทำให้มันเป็นเป้าหมายการทดลองสเปกโทรสโกปี การทดลองเหล่านี้ได้นำไปสู่การเพิ่มเติมของข้อมูลเกี่ยวกับระดับพลังงานและค่าคงที่คู่ควบ (Coupling constant) ระหว่างอนุภาคมูลฐานด้วยกัน การศึกษาบนพื้นฐานของแสงที่ปล่อยออกมาโดยการจับด้วยเลเซอร์ของไอออนแฟรนเซียม-210 ได้ให้ข้อมูลที่ถูกต้องเกี่ยวกับการเปลี่ยนระหว่างระดับพลังงานของอะตอมซึ่งคล้ายกับผลที่ได้จากการทำนายของกลศาสตร์ควอนตัม
ประวัติ
เมื่อปี พ.ศ. 2413 นักเคมีคิดว่าควรจะมีโลหะแอลคาไลที่เกินซีเซียมที่มีเลขอะตอม 87 ในขณะนั้นเรียกกันว่า เอคา-ซีเซียม ทีมวิจัยพยายามที่จะหาตำแหน่งและแยกธาตุที่หายไปนี้ และมีคำกล่าวอ้างอย่างน้อย 4 คำกล่าวเกิดขึ้นก่อนจะเกิดการค้นพบที่แท้จริง
การค้นพบพลาดและไม่สำเร็จ
ปีถัดมา นักเคมีอังกฤษ เจอรัลด์ เจ. เอฟ. ดรูซ และเฟรดเดอริก เอช. ลอริง ได้วิเคราะห์ภาพถ่ายรังสีเอกซ์ของแมงกานีส (II) ซัลเฟต พวกเขาสังเกตเห็นเส้นสเปกตรัมซึ่งสันนิษฐานว่าเป็นของเอคา-ซีเซียม พวกเขาได้ประกาศการค้นพบธาตุที่ 87 นี้และเสนอชื่อว่า แอลคาไลเนียม เนื่องจากมันจะเป็นโลหะแอลคาไลที่หนักที่สุด
ในปี พ.ศ. 2473 เฟรด แอลลิสัน จากสถาบันโพลีเทคนิคแอละแบมา อ้างว่าได้ค้นพบธาตุที่ 87 เมื่อวิเคราะห์แร่โพลูไซต์และเลพิโดไลต์ โดยใช่อุปกรณ์ magneto-optical แอลลิสันขอให้ตั้งชื่อมันว่า เวอร์จิเนียม ตามชื่อรัฐบ้านเกิดของเขา เวอร์จิเนีย และให้สัญลักษณ์ว่า Vi หรือ Vm. แต่ใน ค.ศ. 1934 เอช. จี. แมกเฟอร์สัน จากมหาวิทยาลัยเบอร์คีเลย์ได้พิสูจน์แย้งประสิทธิภาพของอุปกรณ์ที่แอลลิสันใช้ และพิสูจน์ว่าสิ่งที่แอลลิสันค้นพบนั้นเป็นเท็จ
ในปี พ.ศ. 2479 นักฟิสิกส์ชาวโรมาเนีย โฮเรีย ฮูลูไบ และเพื่อนร่วมงานชาวฝรั่งเศส อีเวตต์ คาวชอยส์ ได้วิเคราะห์แร่โพลูไซต์อีกครั้ง แต่ในครั้งนี้ได้ใช้เครื่องมือรังสีเอกซ์คุณภาพสูง เขาสังเกตเห็นเส้นที่คล้ายกับแก๊สถูกปล่อยออกมาอย่างอ่อน ทำให้ทั้งคู่สันนิษฐานว่าคือธาตุที่ 87 ฮูลูไบตีพิมพ์รายงานการค้นพบดังกล่าวและเสนอชื่อว่า โมลดาเวียม ตามชื่อของโมลดาเวีย พร้อมด้วยสัญลักษณ์ Ml จังหวัดหนึ่งในโรมาเนียที่ฮูลูไบเกิด ปีถัดมา นักวิทยาศาสตร์ชาวอเมริกัน เอฟ. เอช. เฮิร์ช จูเนียร์ ได้วิจารณ์การค้นพบของฮูลูไบ ไม่ยอมรับวิธีการวิจัยของฮูลูไบ เฮิร์ชแน่ใจว่าเอคา-ซีเซียมไม่มีทางพบได้ในธรรมชาติ และสิ่งที่ฮูลูไบค้นพบจริง ๆ นั้น คือรังสีเอกซ์ของปรอท หรือบิสมัท ฮูลูไบยืนหยัดว่าเครื่องมือรังสีเอกซ์และวิธีการของเขาแม่นยำเกินที่จะผิดพลาดได้ ด้วยเหตุนี้ ฌ็อง-บัพติท แปแร็ง ผู้ได้รับรางวัลโนเบลและผู้ช่วยของฮูลูไบ ให้การรับรองว่าโมลดาเวียมเป็นเอคา-ซีเซียมจริง มิใช่แฟรนเซียมอย่างที่มาร์เกอริต เปอแรเพิ่งค้นพบ เปอแรวิจารณ์งานของฮูลูไบจนกระทั่งเธอได้รับเครดิตว่าเป็นผู้ค้นพบธาตุที่ 87 ได้เพียงคนเดียว
การวิเคราะห์ของเปอแร
เอคา-ซีเซียม ถูกค้นพบใน พ.ศ. 2482 โดยมาร์เกอริต เปอแร จากสถาบันคูรี ในปารีส ประเทศฝรั่งเศส เมื่อเธอทำให้ตัวอย่างของแอกทิเนียม-227 บริสุทธิ์ ซึ่งเธอได้รับรายงานว่ามีพลังงานสลายกัมมันตรังสี 220 KeV เปอแรเห็นว่าอนุภาคสลายตัวที่ระดับพลังงานต่ำกว่า 80 KeV เปอแรคิดว่ากิจกรรมการสลายตัวนี้อาจเกิดจากการสลายตัวของผลิตภัณฑ์อีกตัวหนึ่ง ซึ่งไม่ทราบแน่ชัด ผลิตภัณฑ์ตัวหนึ่งถูกแยกออกระหว่างกระบวนการทำให้บริสุทธิ์ แต่ปรากฏออกมาอีกครั้งเป็นธาตุอื่นที่ไม่ใช่แอกทิเนียม-227 การทดลองหลายครั้งได้ตัดความเป็นไปได้ว่าธาตุดังกล่าวจะเป็นทอเรียม เรเดียม ตะกั่ว บิสมัท หรือแทลเลียม ผลิตภัณฑ์ใหม่แสดงคุณสมบัติทางเคมีของโลหะแอลคาไล (เช่น การตกตะกอนร่วมกับเกลือซีเซียม) ทำให้เปอแรเชื่อว่ามันคือธาตุที่ 87 เกิดจากการสลายให้อนุภาคแอลฟา ของไอโซโทปแอกทิเนียม-227 แล้วเปอแรก็พยายามกำหนดสัดส่วนของการสลายให้อนุภาคบีตา ต่อการสลายตัวให้อนุภาคแอลฟา ในแอกทิเนียม-227 การทดลองครั้งแรกของเธอให้ผลออกมาว่ามีโอกาสเกิดการสลายตัวแอลฟา 0.6 % ซึ่งต่อมาเธอแก้ไขให้เป็น 1 %
เปอแรได้ให้ชื่อไอโซโทปใหม่นี้ว่า แอกทิเนียม-เค (ในภายหลังได้พิสูจน์ว่าคือ แฟรนเซียม-223) และในปี พ.ศ. 2489 เปอแรได้ให้ชื่อว่า คาเทียม สำหรับธาตุที่ค้นพบใหม่ เนื่องจากเธอเชื่อว่าธาตุนี้จะเป็นไอออนประจุบวกที่มีอิเล็กโตรโพซิติวิตีมากที่สุด แต่อีเรน ฌูลีโอ-กูรี หนึ่งในผู้ดูแลของเปอแร ได้แย้งว่าคำว่า cat จะหมายถึงแมว มากกว่า cation (ไอออนประจุบวก) ต่อมาเปอแรเสนอแนะชื่อธาตุใหม่นี้ว่า แฟรนเซียม ตามประเทศฝรั่งเศส เป็นชื่อทางการที่ได้รับการยืนยันโดยสหภาพเคมีบริสุทธิ์และเคมีประยุกต์ระหว่างประเทศ เมื่อปี พ.ศ. 2492 กลายเป็นธาตุตัวที่สองที่ตั้งชื่อตามประเทศฝรั่งเศส ถัดจากแกลเลียม มีการเสนอสัญลักษณ์ให้ธาตุนี้ว่า Fa แต่ภายหลังก็ถูกเปลี่ยนเป็น Fr หลังจากนั้นไม่นาน แฟรนเซียมเป็นธาตุสุดท้ายที่พบในธรรมชาติ มิได้สังเคราะห์ขึ้น ถัดจากรีเนียมที่ค้นพบเมื่อ พ.ศ. 2468 ซิลเวน ไลเบอร์แมน และทีมของเขาได้งานวิจัยเกี่ยวกับโครงสร้างของแฟรนเซียมต่อไปอีกที่องค์การวิจัยนิวเคลียร์ยุโรป ในช่วงคริสต์ทศวรรษ 1970 และ 1980
ธรรมชาติ
แฟรนเซียม-223 เป็นผลผลิตที่ได้จากการสลายตัวแอลฟาของแอกทิเนียม-227 และพบได้ในแร่ยูเรเนียมและทอเรียม ในตัวอย่างยูเรเนียมตัวอย่างหนึ่ง จะมีแฟรนเซียมที่ถูกผลิตขึ้นอยู่ทุก ๆ 1 × 1018 อะตอมของยูเรเนียม และยังมีการคำนวณว่า ที่เวลาใด ๆ จะพบแฟรนเซียมในเปลือกโลกอย่างมาก 30 กรัม
สังเคราะห์
แฟรนเซียมสามารถสังเคราะห์ขึ้นได้จากปฏิกิริยานิวเคลียร์:
ในกระบวนการนี้ ซึ่งพัฒนาโดยมหาวิทยาลัยสโตนีบรูก แฟรนเซียมที่ผลิตออกมาสามารถเป็นแฟรนเซียม-209 210 และ 211 ที่ถูกแยกด้วยกับดัก magneto-optical (MOT) อัตราการผลิตไอโซโทปแฟรนเซียมขึ้นอยู่กับปริมาณพลังงานของลำแสงออกซิเจน-18 ลำแสงออกซิเจน-18จากเครื่องเร่งอนุภาคเชิงเส้น หรือลิแนก (LINAC) ของสโตนีบรูกนี้ สร้างแฟรนเซียม-210 โดยการยิงไปที่อะตอมของทองคำด้วยปฏิกิริยานิวเคลียร์ 197Au + 18O → 210Fr + 5n การผลิตนี้ต้องใช้เวลาพัฒนาและทำความเข้าใจ เนื่องด้วยอุณหภูมิระหว่างการเกิดปฏิกิริยาใกล้เคียงกับจุดหลอมเหลวของทองคำและต้องมั่นใจว่าบริเวณนั้นสะอาดที่สุด ปฏิกิริยานิวเคลียร์นี้ได้ทำให้อะตอมของแฟรนเซียมฝังลึกเข้าไปในทองคำ และพวกมันจะต้องสลายไปอย่างมีประสิทธิภาพ อะตอมของแฟรนเซียมจะกระจายไปทั่วผิวของทองคำอย่างรวดเร็วและถูกปลดปล่อยออกมาในรูปของไอออน สิ่งนี้ไม่ได้เกิดขึ้นทุกครั้ง ไอออนของแฟรนเซียมถูกนำโดยเลนส์ไฟฟ้าสถิตจนกระทั่งมันลงมาถึงผิวของอิตเทรียมร้อนและกลับมาเป็นกลางอีกครั้ง จากนั้นแฟรนเซียมจะถูกฉีดไปในหลอดแก้ว สนามแม่เหล็กและลำแสงเลเซอร์จะเย็นตัวลงและจำกัดอะตอม ถึงแม้ว่าอะตอมจะอยู่ภายในกับดักเพียงประมาณ 20 วินาทีก่อนที่มันจะหลุดออกมา (หรือสลายตัว) แต่กลุ่มอะตอมใหม่จะมาแทนที่ส่วนที่หลุดไป ทำให้อะตอมที่ติดกับยังอยู่อย่างนั้นนานหลายนาทีหรือนานกว่านั้น ในขั้นต้น อะตอมแฟรนเซียมจำนวน 1,000 อะตอมได้ถูกกักไว้ในการทดลอง และก็มีการพัฒนาจนสามารถกักอะตอมแฟรนเซียมที่เป็นกลางไว้ได้ 300,000 อะตอมในการทดลองเพียงครั้งเดียว ถึงแม้ว่าอะตอมโลหะ ("โลหะแฟรนเซียม") ที่ได้เหล่านี้จะเป็นกลาง พวกมันจะอยู่ในสถานะแก๊สที่ไม่เกาะกลุ่มกัน แฟรนเซียมปริมาณเพียงพอถูกตรวจจับได้จนกล้องวีดีโอสามารถจับแสงที่ออกจากอะตอมเมื่อมันเปล่งแสง อะตอมเหล่านี้จะปรากฏเป็นทรงกลมเรืองแสงขนาดเส้นผ่านศูนย์กลางประมาณ 1 มิลลิเมตร และวิธีนี้ทำให้เห็นแฟรนเซียมด้วยตาเปล่าได้เป็นครั้งแรก ปัจจุบัน นักวิจัยสามารถวัดแสงที่เปล่งและดูดกลืนโดยอะตอมที่ถูกกัก และให้ผลการทดลองครั้งแรกเกี่ยวกับการเปลี่ยนแปลงระหว่างระดับพลังงานต่าง ๆ ของแฟรนเซียม การวัดครั้งแรกให้ผลที่ตรงกับค่าและการคำนวณจากการทดลองทฤษฎีควอนตัมเป็นอย่างมาก มีการสังเคราะห์ด้วยวิธีอื่น ๆ เช่น การยิงอะตอมเรเดียมด้วยนิวตรอน และยิงอะตอมทอเรียมด้วยโปรตอน ดิวเทอรอน หรือไอออนฮีเลียม แฟรนเซียมยังไม่เคยถูกสังเคราะห์ในปริมาณมากพอที่จะประเมินได้
ไอโซโทป
แฟรนเซียมมี 34 ไอโซโทป มีมวลอะตอมตั้งแต่ 199-232 แฟรนเซียมมี 7 ไอโซเมอร์นิวเคลียร์กึ่งเสถียร แฟรนเซียม-221 และแฟรนเซียม-223 เป็นเพียงสองไอโซโทปที่เกิดขึ้นในธรรมชาติ โดยจะพบแฟรนเซียม-221 ได้ง่ายกว่า
แฟรนเซียม-223 เป็นไอโซโทปที่เสถียรที่สุดด้วยครึ่งชีวิต 21.8 นาที และไอโซโทปแฟรนเซียมที่มีครึ่งชีวิตนานกว่านี้จะไม่อาจพบหรือสังเคราะห์ขึ้นได้อีก แฟรนเซียม-223 เป็นผลิตภัณฑ์ลำดับที่ห้าของกระบวนการสลายตัวของแอกทิเนียม โดยได้จากการสลายตัวของแอกทิเนียม-227 จากนั้นแฟรนเซียม-223 จะสลายตัวไปเป็นเรเดียม-223 โดยการสลายให้อนุภาคบีตา (พลังงานสลายตัว 1149 keV) และยังมีโอกาสเล็กน้อน (0.006 %) ที่มันจะสลายตัวให้อนุภาคแอลฟาไปเป็นแอสทาทีน-219
แฟรนเซียม-221 มีครึ่งชีวิต 4.8 นาที ซึ่งเป็นผลิตภัณฑ์ลำดับที่ 9 ของกระบวนการการสลายตัวของเนปทูเนียม โดยได้จากการสลายตัวของแอกทิเนียม-225 จากนั้น แฟรนเซียม-221 สลายตัวเป็นแอสทาทีน-217 โดยการสลายตัวให้อนุภาคแอลฟา (พลังงานสลายตัว 6.457 MeV)
เวิลด์ แทคทีม แชมเปี้ยนชิพ (ดับเบิลยูดับเบิลยูอี)
แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010  โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)
ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ
ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ ดับเบิลยูดับเบิลยูอี แท็กทีม แชมเปียนชิป ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ Unified WWE Tag Team Championship แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง
ประวัติ
แชมป์ World Tag Team Championship รู้จักกันดีในชื่อเดิมของ World Wide Wrestling Federation (WWWF) World Tag Team Championship ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ World Wrestling Federation (WWF) World Tag Team Championship ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979
ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง
หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า World Wrestling Entertainment (WWE) Tag Team Championship จากนั้นได้มีการแบ่งค่ายใน WWE โดยแชมป์ World Wrestling Entertainment (WWE) Tag Team Championship ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก
ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship
แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart
คณะวิทยาการสื่อสาร มหาวิทยาลัยสงขลานครินทร์
คณะวิทยาการสื่อสาร มหาวิทยาลัยสงขลานครินทร์ เป็นคณะวิชาที่เน้นการบูรณาการศาสตร์แห่งการสื่อสาร คือ "นิเทศศาสตร์" กับ "เทคโนโลยีสารสนเทศและการสื่อสาร" เพื่อสร้างองค์ความรู้และผลิตบัณฑิตแห่ง "สังคมสารสนเทศ" (information society) และ "สังคมฐานความรู้" (knowledge-based society) ที่จะต้องพร้อมด้วยศักยภาพในการสื่อสาร การเข้าถึงข้อมูลสารสนเทศ และการใช้เทคโนโลยีอย่างเชี่ยวชาญ สร้างสรรค์ และรู้เท่าทัน อีกทั้งยังสามารถประยุกต์ความรู้เพื่อพัฒนาตนให้เป็นผู้นำทางวิชาชีพ ทางวิชาการ และทางสังคมในอนาคต
ประวัติ
เมื่อปี 2532 มหาวิทยาลัยสงขลานครินทร์ วิทยาเขตปัตตานี เล็งเห็นว่าคณะวิชาด้านการสื่อสารเป็นสาขาวิชาที่กำลังได้รับความสนใจจากนักเรียน และตลาดแรงงานในขณะนั้นเป็นอย่างมาก จึงได้ริเริ่มดำเนินการ “โครงการจัดตั้งคณะเทคโนโลยีและวิทยาการสื่อสารและสารสนเทศ” ซึ่งภายหลังได้เปลี่ยนเป็น “โครงการจัดตั้งคณะวิทยาการสื่อสาร” และได้เริ่มต้นร่างหลักสูตรศิลปศาสตรบัณฑิต สาขาวิชานิเทศศาสตร์ และหลักสูตรวิทยาศาสตรบัณฑิต สาขาวิชาเทคโนโลยีสารสนเทศ ในปี 2539
ต่อมาในปี 2540 ประเทศไทยประสบกับภาวะเศรษฐกิจวิกฤติ ทำให้การจัดตั้งหน่วยงานใหม่ภายในมหาวิทยาลัยหลายโครงการต้องหยุดชะงักไป รวมทั้งโครงการจัดตั้งคณะวิทยาการสื่อสารด้วย คณะกรรมการดำเนินงานฯ จึงร่วมมือกับภาควิชาบรรณารักษศาสตร์ คณะมนุษยศาสตร์และสังคมศาสตร์ เปิดสอนหลักสูตรวิชาโทนิเทศศาสตร์ โดยเริ่มรับนักศึกษาวิชาโทรุ่นแรกในปีการศึกษา 2542
จนกระทั่งในปีการศึกษา 2545 โครงการจัดตั้งคณะวิทยาการสื่อสารได้รับอนุมัติให้จัดตั้งเป็น “คณะวิทยาการสื่อสาร” เป็นหน่วยงานภายในของมหาวิทยาลัยสงขลานครินทร์ และในปีเดียวกันนั้นก็ได้เปิดสอนและรับนักศึกษารุ่นแรก ในหลักสูตรศิลปศาสตรบัณฑิต สาขาวิชานิเทศศาสตร์ และในปีการศึกษา 2547 เปิดสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศและการสื่อสารเพื่อการจัดการ
ในปีการศึกษา 2548 คณะวิทยาการสื่อสารเปิดสอนอีก 2 หลักสูตร คือ หลักสูตรศิลปศาสตรบัณฑิต สาขาวิชาการสื่อสารการตลาดเพื่อการพัฒนา และหลักสูตรวิทยาศาสตรบัณฑิต สาขาวิชานวัตกรรมการออกแบบสื่อและการผลิตสื่อ
วัตถุประสงค์
คณะวิทยาการสื่อสาร เป็นคณะวิชาที่เน้นวิจัยเพื่อสร้างองค์ความรู้ใหม่ที่สามารถสนับสนุนการผลิต บัณฑิตอย่างมีคุณภาพ และนำไปสู่การพัฒนา และแก้ปัญหาชุมชนท้องถิ่น ประเทศและภูมิภาค
พระนางเอลฟรีดา
สมเด็จพระราชินีเอลฟ์ธรีธ (Ælfthryth) หรือบางแหล่งออกพระนามว่า เอลฟรีด้า (Alfrida Elfrida หรือ Elfthryth) เป็นพระมเหสีพระองค์ที่สองหรือที่สามของพระเจ้าเอ็ดการ์แห่งอังกฤษ เอลฟ์ธรีธเป็นมเหสีของกษัตริย์พระองค์แรกที่เป็นที่รับรู้ว่าได้รับการสวมมงกุฎและเจิมน้ำมันเป็นราชินีแห่งอาณาจักรอังกฤษ พระองค์เป็นพระมารดาของเอเธลเร็ดผู้ไม่พร้อม ทรงเป็นบุคคลทางการเมืองที่มีอำนาจ และอาจเกี่ยวข้องกับการปลงพระชนม์พระโอรสเลี้ยง พระเจ้าเอ็ดเวิร์ดมรณสักขี
ราชินีคู่สมรสแห่งอังกฤษ
เอลฟ์ธรีธเป็นบุตรสาวของผู้นำท้องถิ่นออร์ดการ์แห่งเดวอน พระราชสมภพในปี ค.ศ.945 พระมารดาของพระองค์ถูกพูดถึงว่าเป็นสมาชิกของราชวงศ์เวสเซ็กซ์ พระบิดาของพระองค์ ผู้นำท้องถิ่นออร์ดการ์ เป็นเจ้าของที่ดินในเขตการปกครองท้องถิ่นตั้งแต่เอ็กเซเตอร์ในเดวอนจนถึงฟรูมในซัมเมอร์เซ็ต ออร์ดการ์ถูกฝังในเอ็กเซเตอร์ และบุตรชายของเขา ออร์ดวูล์ฟ สร้างทาวิสต็อกแอบบีย์หรือไม่ก็สร้างขึ้นมาใหม่
เอลฟ์ธรีธกลายเป็นมเหสีองค์ที่สองของพระเจ้าเอ็ดการ์ผู้รักสงบ พระราชปนัดดาของอัลเฟรดมหาราช ตามคำบอกเล่าของเบิร์ทเฟิร์ธแห่งแรมซีย์ พระองค์สมรสครั้งแรกกับเอเธลวาลด์ ผู้นำท้องถิ่นของอีสต์แองเกลีย บุตรชายของเอเธลสตานผู้เป็นกษัตริย์ครึ่งหนึ่ง วิลเลี่ยมแห่งมาล์มสบรีเล่าว่าความงามของเอลฟ์ธรีธเป็นที่สรรเสริญมากและถูกรายงานต่อพระเจ้าเอ็ดการ์ เอ็ดการ์ส่งเอเธลวาลด์ไปยลโฉมเอลฟ์ธรีธ ทรงมีพระราชบัญชาว่า "ให้เสนอการอภิเษกสมรส (กับเอ็ดการ์) หากนางงามเท่ากับที่ได้รับรายงานมา"
ทว่าเอเธลวาลด์กลับแต่งงานกับเลดี้เสียเองและรายงานกลับมาหาเอ็ดการ์ว่านางค่อนข้างไม่เหมาะสม เอ็ดการ์ท้ายที่สุดก็รู้ความจริงประกาศว่าพระองค์จะเสด็จไปเยี่ยมเยียนเอลฟ์ธริธ เตือนเอเธลวาลด์ให้บอกภรรยาว่าให้ทำตัวให้ไม่ดึงดูดสายตาที่สุดเท่าที่จะทำได้ในช่วงที่กษัตริย์เสด็จมาเยี่ยมเยียน ทว่าเอลฟ์ธริธทำตรงกันข้าม เอ็ดการ์ประทับใจนางอย่างสุดซึ้งและได้สังหารเอเธลวาลด์ขณะกำลังล่าสัตว์ใกล้กับลองแพริชในแฮมพ์เชียร์ปัจจุบัน เหตุการณ์ได้รับการรำลึกในปีค.ศ.1825 โดยการสร้าง Dead Man's Plack จารึกบนด้านที่อยู่ทางเหนือของอนุสาวรีย์บรรยายถึงเหตุการณ์ตายของเอเธลวาลด์
เอลฟ์ธริธกับเอ็ดการ์อภิเษกสมรสกันและพระนางได้รับการสวมมงกุฎราชินีในวันที่ 11 พฤษภาคม ค.ศ.973 ที่บาธแอบบีย์ ซึ่งเป็นครั้งแรกของการราชาภิเษกราชินีแซ็กซันของอังกฤษ พระองค์เป็นคู่สมรสพระองค์แรกที่ได้เป็นราชินีนับตั้งแต่จูดิธ พระธิดาของชาร์ลผู้หัวล้าน ผู้ฉาวโฉ่ในศตวรรษก่อนหน้า
เอลฟ์ธริธได้ประสูติพระโอรสที่มีพระนามว่าเอ็ดมุนด์ ในกฎบัตรของพระเจ้าเอ็ดการ์ที่พระราชทานอภิสิทธิ์ให้แก่นิวมินสเตอร์ วินเชสเตอร์ ในปีเดียวกัน เอ็ดมุนด์ได้เป็น "clito legitimus" (เจ้าชายแซ็กซันที่ถูกต้องตามกฎหมาย) และมาก่อนโอรสพระองค์อื่นของกษัตริย์ พระโอรสที่พระชนมายุมากกว่าจากการอภิเษกสมรสครั้งก่อน เอ็ดเวิร์ด ในรายชื่อพยาน เอ็ดมุนด์สิ้นพระชนม์ตั้งแต่ยังหนุ่มในปีค.ศ.970 แต่ในปีค.ศ.968 เอลฟ์ธรีธได้ประสูติพระโอรสองค์ที่สองที่มีพระนามว่าเอเธลเร็ด
เอ็ดการ์สวรรคตในปีค.ศ.975 ทิ้งพระโอรสวัยเยาว์สองพระองค์ เอ็ดเวิร์ดและเอเธลเร็ด ไว้ พินัยกรรมของพระราชบิดาแจ้งพระนามของพระโอรสองค์โต เอ็ดเวิร์ด เป็นรัชทายาท และพระองค์ได้รับการสนับสนุนจากผู้มีอิทธิพลในยุคนั้น นักบุญดุนสตาน อาร์ชบิชอปแห่งแคนเทอร์บรี เนื่องจากข้อโต้เถียงเรื่องพระสวามีคนแรกของเอลฟ์ธรีธ เอเธลวาลด์ อาร์ชบิชอปดุนสตานกล่าวหาเอลฟ์ธรีธกับเอ็ดการ์ว่ากระทำความผิดฐานคบชู้ สร้างความคลางแคลงใจในความชอบธรรมทางกฎหมายของเอเธลเร็ดน้อย ขุนนางหลายคนของราชอาณาจักรรวมถึงอัลเฟอร์ผู้ทรงอำนาจ ผู้นำท้องถิ่นของเมอร์เซียเอนเอียงไปทางเอเธลเร็ดวัยเจ็ดชันษา ประเทศถูกแบ่งแยกด้วยประเด็นที่ว่าโอรสพระองค์ใดควรสืบสันตติวงศ์ต่อจากพระเจ้าเอ็ดการ์ การประชุมของสภาวิทันที่ถูกจัดขึ้นที่คานในวินต์เชียร์เป็นการโต้เถียงที่ยาวนาน ท้ายที่สุดอิทธิพลของดุนสตานก็มีชียเหนือกว่าและเอ็ดเวิร์ดได้รับเลือกเป็นกษัตริย์
การปลงพระชนม์พระเจ้าเอ็ดเวิร์ดมรณสักขี
เอ็ดเวิร์ดได้รับการสวมมงกุฎโดยนักบุญดุนสตานที่คิงสตันเหนือเธมส์ในปีค.ศ.975 ด้วยพระชนมพรรษา 13 พรรษา หลังการบันทึกถึงการสืบสันตติวงศ์ของเอ็ดเวิร์ด พงศาวดารแองโกลแซ็กซันรายงานว่าเกิดดาวหาง และตามมาด้วยภาวะข้าวยากหมากแพงและความไม่สงบนานัปการ
แม้จะผ่านไปแล้ว แต่สองพี่น้อง เอเธลเร็ดและเอ็ดเวิร์ด ดูเหมือนจะยังคงตัวติดกัน ทว่าราชินีม่ายเอลฟ์ธรีธเกลียดชังพระโอรสเลี้ยงจับใจและปรารถนาอย่างแรงกล้าที่จะให้พระโอรสของตนสืบสันตติวงศ์ของพระราชบิดา จากการยั่วยุของพระองค์ แผนการปลงพระชนม์กษัตริย์น้อยถูกวางขึ้นอย่างลับๆ
เอ็ดเวิร์เสด็จไปเยี่ยมพระอนุชาต่างพระมารดา เอเธลเร็ดที่คอร์ฟในเนินพัวร์เบ็กของดอร์เซ็ต อจเป็นที่เดียวหรือใกล้ๆกับเนินที่ปัจจุบันซากปรังหักพังของปราสาทคอร์ฟตั้งอยู่ พระองค์เสด็จมาถึงในช่วงบ่ายของวันที่ 18 มีนาคม ค.ศ.978 ตามคำเชิญของพระมารดาเลี้ยง เอลฟ์ธรีธ ที่รอพบพระองค์อย่างมุ่งร้ายอยู่ที่ประตูและจุมพิตต้อนรับพระองค์ ต่อมาพระเจ้าเอ็ดเวิร์ดได้รับการเสนอเครื่องดื่มท้องถิ่นเพื่อช่วยให้สดชื่น ขณะที่กษัตริย์หนุ่มดับกระหายอย่างสำราญหลังการเดินทางที่คลุกฝุ่น ผู้ติดตามคนหนึ่งของพระราชินีแทงหนุ่มวัย 16 พรรษาอย่างมุ่งร้ายที่หลัง แม้จะได้รับบาดเจ็บหลายแผล แต่พระองค์ก็ดึงบังเหียนม้าและหนีออกมาได้ พยายามเสด็จกลับไปหาผู้ร่วมเดินทางของพระองค์ แต่ทรงสวรรคตระหว่างทาง พระศพที่อาบเลือดของพระองค์ถูกลากกลับมาโดยสัตว์ร้าย บอกผู้ติดตามของพระองค์ให้ทราบถึงโชคชะตาของพระองค์
พงศาวดารแองโกลแซ็กซันเชื่อมโยงว่า "ปีนี้พระเจ้าเอ็ดเวิร์ดถูกปลงพระชนม์ในยามเย็นที่ประตูคอร์ฟในวันที่ 15 ก่อนเดือนเมษายน (วันที่ 18 มีนาคม) และพระองค์ถูกฝังที่แวร์แฮมอย่างไร้ซึ่งเกียรติแห่งราชวงศ์" การบรรยายของพงศาวดารแองโกลแซ็กซันไม่ได้กล่าวโทษว่าใครเป็นผูสังหาร การกล่าวโทษในการปลงพระชนม์ครั้งแรกๆปรากฏอยู่ในชีวประวัติของนักบุญออสวาลด์ เขียนในปีค.ศ.1000 โดยเบิร์ทเฟิร์ธ แรมซีย์ เอ็ดเวิร์ดถูกพูดถึงว่าได้เสด็จไปเยี่ยมเยียนพระอนุชา เอเธลเร็ด และพระมารดาเลี้ยง เอลฟ์ธรีธ กลุ่มคนของเอเธลเร็ดเจิกับเอ็ดเวิร์ดและแทงพระองค์ก่อนที่จะทรงลงจากพาหนะได้ ไม่มีข้อชี้ชัดว่ามีคนอื่นนอกเหนือจากผู้ติดตามของเอเธลเร็ดเกี่ยวข้องกับการปลงพระชนม์ ในการเทศน์ของปีค.ศ.1014 อาร์ชบิชอปวูล์ฟสตานแห่งยอร์กพูดถึงการปลงพระชนม์ แต่เลี้ยงที่จะเอ่ยนามผู้ที่มีส่วนเกี่ยวข้อง "คนพวกนั้นวางแผนต่อต้านเอ็ดเวิร์ดและต่อมาก็ปลงพระชนม์พระองค์และเผาพระองค์หลังจากนั้น"
เอ็ดเวิร์ดถูกฝังที่แวร์แฮมและการปลงพระชนม์พระองค์ไม่ได้รับการลงโทษ เอลฟ์ธรีธได้ขึ้นเป็นผู้สำเร็จราชการแทนของพระโอรสที่ยังไม่บรรลุนิติภาวะจนกระทั่งพระองค์บรรลุนิติภาวะในปีค.ศ.984 เอเธลเร็ดปรากฏว่าถูกก่อกบฏโดยที่ปรึกษาอาวุโสของพระองค์ แต่น่าจะเป็นกลุ่มของขุนนางหนุ่มมากกว่า พระมารดาของพระองค์หายไปจากของพยานในกฎบัตรตั้งแต่ราวปีค.ศ.983-993 เมื่อพระนางปรากฏตัวอีกครั้งในตำแหน่งที่ต่ำกว่าเดิม พระนางยังคงเป็นคนสำคัญ มีหน้าที่ดูแลพระราชบุตรของเอเธลเร็ดกับมเหสีพระองค์แรก เอลฟ์จิฟู โอรสพระองค์โตของเอเธลเร็ด เอเธลสตาน สวดมนต์ให้กับดวงวิญญาณของพระอัยยิกาว่า "ผู้เลี้ยงดูข้า" ในพินัยกรรมในปีค.ศ.1014 ว่ากันว่าเพราะสำนึกผิดอย่างสุดซึ้งกับการปลงพระชนม์เอ็ดเวิร์ดมรณสักขี ราชินีเอลฟ์ธรีธจึงไปเป็นแม่ชีที่อารามประจำพระองค์ เวอร์เวลล์แอบบีย์ในแฮมพ์เชียร์ และสวรรคตที่นั่นในวันที่ 17 พฤศจิกายน ค.ศ.999, 1000 หรือไม่ก็ 1001
เกียรติ ศงสนันทน์
เกียรติ ศงสนันทน์ เป็นนักเขียนบทภาพยนตร์ และผู้กำกับภาพยนตร์ชาวไทย
เกียรติมีผลงานเขียนบทและกำกับภาพยนตร์ จากเรื่อง สยิว ในปี พ.ศ. 2546 ซึ่งเป็นผลงานร่วมกับคงเดช จาตุรันต์รัศมี จากโครงการประกวดภาพยนตร์สั้น 'ส่งฝันสู่ฟิล์ม' ที่จัดโดยนิตยสารซีเนแมก ภาพยนตร์เรื่องนี้ได้รับรางวัล Asian Trade Winds Award - Honorable Mention จากเทศกาลภาพยนตร์นานาชาติซีแอทเทิล ประจำปี 2003 สหรัฐอเมริกา และได้รับการเสนอชื่อเข้ารับรางวัลกรังปรีซ์ จากเทศกาลภาพยนตร์นานาชาติบราติสลาวา ประจำปี 2004 ประเทศสโลวาเกีย
เกียรติ ศงสนันทน์ ยังเป็นผู้ร่วมเขียนบทภาพยนตร์เรื่อง อสุจ๊าก (2550) และ ท้าชน (2552)
เขารันเตกมโบลา
เขารันเตกมโบลา (Gunung Rantekombola) เป็นภูเขาในจังหวัดซูลาเวซีใต้ บนเกาะซูลาเวซี ประเทศอินโดนีเซีย ตั้งอยู่ทางตอนกลางค่อนไปทางใต้ของเกาะ ใกล้เมืองปาโลโป สูง 3,455 เมตร เป็นจุดสูงสุดของเกาะ
เจ้าชายอ็องรี เคานต์แห่งปารีส (ค.ศ. 1933–2019)
เจ้าชายอ็องรีแห่งออร์เลอ็อง เคานต์แห่งปารีส ดยุกแห่งฝรั่งเศส (His Royal Highness Henri, Count of Paris) เป็นประมุขของราชวงศ์ออร์เลอ็องตั้งแต่ ค.ศ. 1999-2019
พระประวัติ
เจ้าชายอ็องรี เคานต์แห่งปารีส หรือ อ็องรีที่ 7  ประสูติเมื่อวันที่ 14 มิถุนายน ค.ศ. 1933 ณ เบลเยียม เป็นพระโอรสใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา สาเหตุที่พระองค์ประสูติในเบลเยียมเพราะว่าราชวงศ์ฝรั่งเศสขณะนั้นต้องหลบหนีรัฐประหาร ซึ่งพระบิดาและพระมารดาเสด็จมาประทับในเบลเยียม และเมื่อปี ค.ศ. 1950 ราชวงศ์ฝรั่งเศสสามารถนิวัติกลับประเทศได้ พระบิดา พระมารดาและพระบุตรก็ได้กลับประเทศฝรั่งเศส พระองค์ทรงเป็นพระเชษฐาแท้ๆใน เจ้าหญิงอาน ดัชเชสแห่งกาลาเบรีย
เมื่อวันที่ 25 สิงหาคม ค.ศ. 1940 เจ้าชายจีนส์ ดยุกแห่งกุสซี พระอัยกาสิ้นพระชนม์ พระบิดาของพระองค์จึงสืบทอดพระอิสริยยศ เคานต์แห่งปารีส ดยุกแห่งฝรั่งเศส โดยพระองค์ทรงศึกษาจากมหาวิทยาลัยไซแอน โปร คณะวิทยาศาสตร์
การทรงงาน
ในปี ค.ศ. 1963 พระองค์ได้กลับไปดำรงพระชนม์ชีพในประเทศฝรั่งเศส โดยประทับในอพาร์ตเมนต์เล็ก ๆ พระองค์ทรงพระอักษรหนังสือจำหน่ายเพื่อเป็นรายได้ดังนี้
นอกจากนี้พระองค์ยังทรงเป็นจิตกรและเปิดแบรนด์น้ำหอมเป็นของพระองค์เองด้วย
เสกสมรส
หลังจากนั้นในปี ค.ศ. 1984 พระองค์และพระชายาหย่าขาดกัน และทรงเสกสมรสใหม่กับ มิกาเอลา รับพระราชทานพระอิสริยยศเป็น มิกาเอลา เคาน์เตสแห่งปารีส แต่ไม่มีพระบุตรร่วมกัน
ตำบลบ้านแท่น (อำเภอชนบท)
บ้านแท่น เป็นตำบลหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย พื้นที่เป็นที่แห้งแล้งมาก
ประวัติ
บ้านแท่นเป็นตำบลเก่าแก่ของอำเภอชนบท มีหลวงกองแลเป็นผู้ก่อตั้ง ซึ่งต่อมาเมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลบ้านแท่น จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลบ้านแท่น เป็น องค์การบริหารส่วนตำบลบ้านแท่น จนถึงปัจจุบัน
ที่ตั้งและอาณาเขต
ตำบลบ้านแท่นตั้งอยู่ทางตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลบ้านแท่นแบ่งเขตการปกครองออกเป็น 8 หมู่บ้าน ได้แก่
เขต 2 (นครโฮจิมินห์)
เขต 2 (Quận 2) เป็นเขตของนครโฮจิมินห์ ประเทศเวียดนาม ซึ่งอยู่ในเขตเมืองใหม่ของถูเทียม ในปี ค.ศ. 2010 เขตมีประชากร 140,621 คน และมีเนื้อที่ 50 ตารางกิโลเมตร
สุริยุปราคา 4 ตุลาคม พ.ศ. 2632
สุริยุปราคาเต็มดวงจะเกิดขึ้นในวันที่ 4 ตุลาคม พ.ศ. 2632 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
เขต 2 (นครโฮจิมินห์)
ในอดีตเขต 2 เป็น 1 ในเขตที่ยากจนที่สุดของนครโฮจิมินห์ เนื่องจากการแบ่งแยกจากแม่น้ำไซ่ง่อน ตั้งแต่ปี ค.ศ. 2002 หน่วยงานของรัฐได้มีการวางผังเมืองใหม่ในเขต 2 - ที่เขตเมืองใหม่ถูเทียม ในปี ค.ศ. 2008 และ 2011 สะพานถูเทียมและอุโมงค์ถูเทียมแห่งแรกของเขตได้รับการเสร็จสมบูรณ์ เพื่อการติดต่อสื่อสารกับเขตโดยรอบและพัฒนาเศรษฐกิจของเขต 2
เขตการปกครอง
เขตแบ่งออกเป็น 11 แขวง
ฟอง สิทธิธรรม
ฟอง สิทธิธรรม เป็นอดีตรัฐมนตรีที่ไม่ได้ประจำกระทรวง ในรัฐบาลของนายควง อภัยวงศ์ 2 สมัย เป็นอดีตสมาชิกสภาผู้แทนราษฎรจังหวัดอุบลราชธานี 7 สมัย เป็นหนึ่งในสมาชิกกบฏแบ่งแยกดินแดน
ประวัติ
ฟอง สิทธิธรรม เข้ารับการศึกษาที่โรงเรียนเบ็ญจะมะมหาราช จากนั้นไปเรียนต่อที่โรงเรียนสวนกุหลาบวิทยาลัยจนจบชั้น ม.8 จากนั้นได้เรียนต่อจนจบวิชาครู ป.ม. หลังจบการศึกษานายฟอง ได้เข้ารับราชการครูที่โรงเรียนเบ็ญจะมะมหาราช และต่อมาได้รับแต่งตั้งเป็นครูใหญ่โรงเรียนศรีสะเกษวิทยาลัย ในระหว่างปี พ.ศ. 2478 - 2479 และในปีนั้นเองเขาได้เปลี่ยนเส้นทางการทำงานโดยการสอบเป็นจ่าศาลสวรรคโลก ได้เพียงปีเดียวก็ลาออกจากราชการ เพื่อทำงานการเมือง
ในปี พ.ศ. 2489 เขาได้รับแต่งตั้งเป็นรัฐมนตรีในรัฐบาลของนายควง อภัยวงศ์ และเป็นรัฐมนตรีอีกครั้งในปี พ.ศ. 2491
ฟอง สิทธิธรรม เป็นผู้ก่อตั้งโรงเรียนสิทธิธรรมศาสตร์ศิลป์ ซึ่งในปี พ.ศ. 2517 มีการจัดตั้งพรรคสังคมประชาธรรม ขึ้น และใช้โรงเรียนแห่งนี้เป็นสำนักงานของพรรค
บั้นปลายชีวิตนายฟอง ได้อุปสมบทในพระพุทธศาสนา โดยมีฉายาว่า "ชินภูมิปตฺถโน ภิกขุ" และมรณภาพในปี พ.ศ. 2524
รียูเนียน
รียูเนียน (Reunion) เป็นอัลบั้มบันทึกการแสดงสดของวงเฮฟวีเมทัล แบล็ค ซับบาธ เป็นอัลบั้มที่สมาชิกดั้งเดิมกลับมารวมตัวกันอีกครั้งประกอบไปด้วยOzzy Osbourne, Tony Iommi, Geezer Butler และ Bill Ward หลังจากปี 1979 ออซซี ออสบอร์น ออกจากวงไป และซิลเกิล "Iron Man" จากอัลบั้มนี้ก็ได้รับรางวัล Grammy Award for Best Metal Performance
ตำบลช่องสามหมอ
ตำบลช่องสามหมอ อาจหมายถึง
โคตรเซียนโรงเรียนพนัน
ได้รับการดัดแปลงเป็นซีรีส์อนิเมะโทรทัศน์โดยสตูดิโอแมปปา ออกอากาศในญี่ปุ่นตั้งแต่เดือนกรกฎาคมถึงกันยายน พ.ศ. 2560 ฤดูกาลที่สองชื่อโคตรเซียนโรงเรียนพนัน ×× ออกอากาศตั้งแต่เดือนมกราคมถึงมีนาคม พ.ศ. 2562 ซีรีส์อนิเมะได้รับลิขสิทธิ์โดยเน็ตฟลิกซ์นอกประเทศญี่ปุ่น
หมายเหตุ
<references group="Jp."/>
เอ็มโฟเอ็ม
เอ็มโฟร์เอ็ม (M4M ย่อมาจาก Mystical Formula) เป็นวงบอยแบนด์แมนโดป๊อปที่ก่อตั้งขึ้นในปี 2013 โดยคิวบ์เอนเตอร์เทนเมนต์ของเกาหลีใต้และ Xing Tian Media ของจีน กลุ่มเปิดตัวเมื่อวันที่ 13 มีนาคม 2013 ในรายการเอ็มเคานต์ดาวน์ด้วยเพลง Sadness เวอร์ชันภาษาเกาหลี ในเดือนมีนาคม 2015 เอ็มโฟร์เอ็มประกาศว่าพวกเขาจะยุติสัญญากับบริษัทจีน Xing Tian Media เนื่องจากไม่มีกิจกรรม
แอดิเลด
แอดิเลด (Adelaide ) เป็นเมืองหลวงและเมืองที่มีประชากรมากที่สุดของรัฐเซาท์ออสเตรเลีย และเป็นเมืองที่ใหญ่ที่สุดเป็นอันดับ 5 ของออสเตรเลีย กับประชากรมากกว่า 1.1 ล้านคน ชื่อเมืองตั้งตามพระนามของอเดลเลดแห่งแซ็กซ-ไมนิงเก็น สมเด็จพระราชินีแห่งสหราชอาณาจักร พระอัครมเหสีในสมเด็จพระเจ้าวิลเลียมที่ 4 แห่งสหราชอาณาจักร เมืองก่อตั้งในปี ค.ศ. 1836
การท่องเที่ยว
ในปัจจุบัน แอดิเลด มีชื่อเสียงด้านงานเทศกาลต่าง ๆ และงานกีฬา อาหาร ไวน์ และวัฒนธรรม กับชายหาดที่กว้างขวาง และยังติดอันดับเมืองที่น่าอยู่ใน 10 อันดับแรกของ นิตยสารอีโคโนมิสต์
ตระกูลยามาอูจิ
ตระกูลยามาอูจิ  (山内氏 (Yamauchi-shi)) เป็นตระกูลที่ปกครองเหนือ แคว้นศักดินาโทซะ ซึ่งทอดยาวไปทางใต้ของ เกาะชิโกกุ
ซึ่งแคว้นศักดินาแห่งนี้ได้ถูกมอบให้กับตระกูลในปี พ.ศ. 2143 ภายหลังจากที่ ยามาอูจิ คาซูโตโยะ นำทัพภายใต้ โทกูงาวะ อิเอยาซุ ที่ ยุทธการที่เซกิงาฮาระ ตระกูลยังคงจงรักภักดีต่อตระกูลโทกูงาวะกระทั่งก่อนถูกโค่นล้มในปี พ.ศ. 2411 ไม่นาน ผู้นำตระกูลในเวลานั้น ยามาอูจิ โทโยชิเงะ กลายเป็นเจ้าชายของ จังหวัดโคชิ ที่ตั้งขึ้นใหม่ภายใต้การปกครองของราชสำนัก
ทีนเอจแฟนคลับ
ทีนเอจแฟนคลับ (Teenage Fanclub) เป็นวงออลเทอร์นาทิฟร็อกจากประเทศสกอตแลนด์ ก่อตั้งวงที่เมืองเบลล์ชิลล์ ตั้งแต่ปี 1989 ประกอบด้วยสมาชิกด้วยนอร์แมน เบลก (ร้องนำ กีตาร์) เรมงด์ แม็กกินลีย์ (ร้อง กีตาร์ลีด) เจอราร์ด เลิฟ (เบส) และฟรานซิส แมกดอนัลด์ (กลอง)
จักรพรรดิเซฺวียนเต๋อ
สมเด็จพระจักรพรรดิหมิงเซวียนเต๋อจง หรือ จูเจียนจี หรือ องค์ชายจู (16 มีนาคม 1399 -31 มกราคม 1435) เป็นจักรพรรดิองค์ที่ 5 แห่งราชวงศ์หมิง ครองราชย์ตั้งแต่ ค.ศ. 1425 ถึง ค.ศ. 1435 นามศักราชของพระองค์ "เซฺวียนเต๋อ" แปลว่า "การประกาศคุณงามความดี" ปกครองในช่วงเวลาที่ค่อนข้างสงบสุขในประวัติศาสตร์หมิง พระองค์ยังชื่นชอบการวาดภาพและวรรณกรรมอีกด้วย จักรพรรดิมีพระราชโองการโปรดเกล้าฯ ให้ลดภาษีแก่เกษตรกรที่มีภาระหนัก และพยายามกวาดล้างการทุจริตจากผู้มีรายได้ ความพยายามของพระองค์ในการปฏิรูประบบคุณธรรมภายในกองทัพไม่ประสบผลสำเร็จและพระองค์ถูกบังคับให้ยอมรับเอกราชของเวียดนามเมื่อภัยคุกคามจากมองโกลเบี่ยงเบนความสนพระทัยของพระองค์
อ้างอิง
13981435
สถานีโทรทัศน์สาธารณะจอร์เจีย (ประเทศจอร์เจีย)
โทรทัศน์สาธารณะของจอร์เจีย (ภาษาจอร์เจีย: საქართველოს საზოგადოებრივი მაუწყებელი, อังกฤษ:GPB Georgian Public Broadcasting) คือสถานีโทรทัศน์สาธารณะของประเทศจอร์เจีย โดยในปัจจุบันคือ วันทีวี สัญลักษณ์คืออักษรย่อในภาษาจอร์เจียสีเขียวมีเส้นสีขาวทับ แบบตรงใช้ในสื่อสิ่งพิมพ์ แบบเอียงใช้ในมุมจอบนซ้ายของโทรทัศน์ จะเคลื่อนไหวอยู่ตลอดเวลา แม้แต่ช่วงโฆษณา ซึ่งใช้มาจนถึงพฤศจิกายน พ.ศ. 2551 หลังจากนั้นก็กลายเป็นวันทีวี ตั้งแต่ ธันวาคม ในปีเดียวกัน เป็นต้นมา สัญลักษณ์ก็ถูกแปลงมาเป็น ตัวเลขอารบิกเป็นเลขหนึ่ง ออกลายเงางาม วันทีวี ในปัจจุบัน ไม่ได้มีแค่ทีวีสาธารณะอย่างเดียว แต่วันทีวี ก็มีกิจการวิทยุสาธารณะอีกด้วย สถานีโทรทัศน์แห่งนี้มีชื่อเสียงมากในการนำเสนอข่าวอีกด้วย
ซีดีเบลอับเบส
ซีดีเบลอับเบส (سيدي بلعباس, Sidi Bel Abbès), หรือเรียกว่า เบลอับเบส เป็นเมืองหลวงของจังหวัดซีดีเบลอับเบส ประเทศแอลจีเรีย เมืองมีประชากรราว 200,000 คน ในปี ค.ศ. 2005 เมืองตั้งชื่อตาม ซีดี เบล อับเบส พระมุสลิมที่ถูกฝังอยู่ที่เมืองนี้ เป็นเมืองศูนย์กลางการค้า มีพื้นที่ปลูกไร่องุ่นที่สำคัญ ตลาดสวน สวนผลไม้ และไร่ธัญพืช เดิมทีล้อมด้วยกำแพงประตู 4 บาน เมืองเป็นที่ตั้งของมหาวิทยาลัย ซีดีเบลอับเบสอยู่ห่างจากทะเลเมดิเตอร์เรเนียน 75 กม. เมืองตั้งเมื่อ ค.ศ. 1843 เป็นสำนักงานใหญ่ของกองทหารต่างด้าวชาวฝรั่งเศสจนกระทั่งเมื่อแอลจีเรียได้รับเอกราชใน พ.ศ. 1962
วิทยา บุรณศิริ
วิทยา บุรณศิริ (12 มกราคม พ.ศ. 2503 – 15 กันยายน พ.ศ. 2565) เป็นนักการเมืองชาวไทย อดีตรัฐมนตรีว่าการกระทรวงสาธารณสุข ในรัฐบาลของ ยิ่งลักษณ์ ชินวัตร อดีตสมาชิกสภาผู้แทนราษฎรจังหวัดพระนครศรีอยุธยา อดีตประธานคณะกรรมการประสานงานพรรคร่วมรัฐบาล และ อดีตรองหัวหน้าพรรคเพื่อไทย
ประวัติ
วิทยา บุรณศิริ เกิดเมื่อวันที่ 12 มกราคม พ.ศ. 2503 ณ อำเภอบางปะอิน จังหวัดพระนครศรีอยุธยา เป็นบุตรของนายวิทูรและนางถาวร บุรณศิริ นายวิทยาจบการศึกษาระดับปริญญาตรี สาขาศิลปศาสตร์ จากสถาบันราชภัฏพระนครศรีอยุธยา (มหาวิทยาลัยราชภัฏพระนครศรีอยุธยา) และจบปริญญาโท ศิลปศาสตรมหาบัณฑิต สาขารัฐศาสตร์ จากมหาวิทยาลัยรามคำแหง
วิทยาเคยเป็นสมาชิกสภาผู้แทนราษฎรของพรรคไทยรักไทย ในการเลือกตั้งเมื่อปี พ.ศ. 2544 และ พ.ศ. 2548 ก่อนที่พรรคจะถูกยุบในปี พ.ศ. 2550 จึงย้ายไปพรรคพลังประชาชน และได้รับเลือกเป็นสมาชิกสภาผู้แทนราษฎร ในการเลือกตั้งเมื่อวันที่ 23 ธันวาคม พ.ศ. 2550 และดำรงตำแหน่งเป็นประธานวิปรัฐบาลในสมัยที่นายสมัคร สุนทรเวช และนายสมชาย วงศ์สวัสดิ์ เป็นนายกรัฐมนตรี ต่อมาพรรคถูกยุบ วิทยาจึงย้ายไปสังกัดพรรคเพื่อไทย
ต่อมาได้เกิดการเปลี่ยนขั้วทางการเมืองของพรรคร่วมรัฐบาลเดิม และกลุ่มเพื่อนเนวินซึ่งเดิมสังกัดพรรคพลังประชาชน ทำให้พรรคประชาธิปัตย์ได้เป็นแกนนำในการจัดตั้งรัฐบาล มีนายอภิสิทธิ์ เวชชาชีวะ เป็นนายกรัฐมนตรี และพรรคเพื่อไทยเป็นฝ่ายค้าน ทำให้วิทยาดำรงตำแหน่งเป็นประธานวิปฝ่ายค้าน
ในเดือนกันยายน พ.ศ. 2553 วิทยาได้รับการแต่งตั้งเป็นรองหัวหน้าพรรคเพื่อไทย ต่อมาในเดือนเมษายน พ.ศ. 2554 ยื่นหนังสือลาออกจากตำแหน่ง กรรมการบริหารพรรคเพื่อไทย
ในปี พ.ศ. 2554 ได้รับโปรดเกล้าฯ แต่งตั้งเป็นรัฐมนตรีว่าการกระทรวงสาธารณสุข ในรัฐบาลของนางสาวยิ่งลักษณ์ ชินวัตร
เขาลงสมัครรับเลือกตั้งในพื้นที่จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง จนกระทั่ง เขาถึงแก่อนิจกรรมเมื่อวันที่ 15 กันยายน พ.ศ. 2565 สิริอายุรวม 62 ปี มีพิธีพระราชทานเพลิงศพ ณ วัดเสนาสนารามราชวรวิหาร จังหวัดพระนครศรีอยุธยา
เขตการค้าเสรีอาเซียน
เขตการค้าเสรีอาเซียน (ASEAN Free Trade Area) หรือ อาฟตา (AFTA) เป็นข้อตกลงทางการค้า สำหรับสินค้าที่ผลิตภายในประเทศสมาชิกอาเซียนทั้งหมด ซึ่งเป็นข้อเสนอของอดีตนายกรัฐมนตรีของประเทศไทย ท่าน อานันท์ ปันยารชุน เมื่อ พ.ศ. 2535
Aster (สกุล)
Aster เป็นสกุลของพืชหลายปีมีดอกในวงศ์ทานตะวัน ปัจจุบันครอบคลุม 180 สปีชีส์ ทั้งหมดยกเว้นสปีชีส์นึงนั้นจำกัดอยู่ในยูเรเซีย; หลายสปีชีส์ที่ก่อนหน้านี้บุรรจุใน Aster ตอนนี้อยู่ในสกุลอื่นของเผ่า Astereae โดยมี Aster amellus เป็นต้นแบบของสกุลและวงศ์ทานตะวัน
สปีชีส์
ในสหราชอาณาจักรมีสปีชีส์เดียวเท่านั้นที่พบคือ Aster tripolium, แอสเตอร์ทะเล สปีชีส์ที่เคยรู้จักกันในชื่อ Aster linosyris (Goldilocks) ปัจจุบันคือ Galatella linosyris Aster alpinus subsp vierhapperi เป็นสปีชีส์เดียวในที่มีต้นกำเนิดในทวีปอเมริกาเหนือ
สปีชีส์ทั่วไปบางชนิดคือ:
Scolopendra subspinipes
Scolopendra subspinipes เป็นสปีชีส์ของ ตะขาบ ขนาดใหญ่ พบได้ทั่วไปในเอเชียตะวันออก จัดเป็นชนิดที่มีการกระจายพันธุ์กว้างและพบได้ทั่วไปสำหรับตะขาบในสกุล Scolopendra สปีชีส์นี้พบในพื้นที่โดยรอบมหาสมุทรอินเดีย บริเวณเขตร้อนและกึ่งเชตร้อนของทวีปเอเชียนับแต่รัสเซียไปจนถึงมาเลเซียและอินโดนีเซีย ออสเตรเลีย อเมริกาใต้ อเมริกากลาง หมู่เกาะในทะเลแคริบเบียน และบางส่วนของภาคใต้ของสหรัฐ แต่ไม่ชัดเจนว่าการกระจายนี้เป็นไปโดยธรรมชาติหรือเกิดจากการกระทำของมนุษย์
สำนักข่าว
สำนักข่าว (News agency, News bureau) เป็นองค์กรจัดหา และรายงาน เนื้อหาข่าวทุกชนิด เพื่อจำหน่ายแก่องค์กรค้าข่าว เช่น หนังสือพิมพ์ นิตยสาร ตลอดจนการรายงานข่าว ทางวิทยุกระจายเสียง และวิทยุโทรทัศน์ ทั้งนี้ หมายรวมถึง การบริการเนื้อหาข่าว ผ่านสื่อชนิดต่างๆ เช่น โทรเลข โทรพิมพ์ (Telex) เว็บไซต์ บริการข้อความสั้น (Short Message Service) ทางโทรศัพท์เคลื่อนที่ เป็นต้น
เพลงชาติมองโกเลีย
เพลงชาติมองโกเลีย (Монгол улсын төрийн дуулал) เป็นบทเพลงซึ่งประพันธ์ทำนองโดย บิเลจีน ดามดินซูเรน (Bilegiin Damdinsüren, พ.ศ. 2462 - 2534) และ ลุฟซานยามส์ มูร์ดอร์จ (Luvsanjyamts Murdorj (พ.ศ. 2458 - 2539) เนื้อร้องโดย เซนดีน ดามดินซูเรน (Tsendiin Damdinsüren, พ.ศ. 2451 - 2531) ตลอดสมัยระบอบคอมมิวนิสต์ในช่วงคริสต์ศตวรรษที่ 20 มองโกเลียมีการเปลี่ยนแปลงเพลงชาติหลายครั้ง เพลงแรกสุดคือ มองโกล แองเตอร์นาซิอองนาล ("Монгол Интернационал" "Mongol Intyörnatsional") เนื้อร้องโดย Sonombalshiryn Bujannemech เรียบเรียงทำนองโดย Magsarshawyn Durgarshaw. ใช้ระหว่างปี พ.ศ. 2467 - 2493 ต่อมาจึงเปลี่ยนเพลงใหม่ใช้ในช่วงปี พ.ศ. 2493 - 2505 และภายหลังก็ได้แก้ไขเพลงชาติอีกครั้ง โดยใช้ในระหว่างปี พ.ศ. 2505 - 2534 โดยนับตั้งแต่ปี พ.ศ. 2534 ซึ่งเป็นปีที่มองโกเลียมีการปฏิวัติประชาธิปไตย เพลงชาติมองโกเลียที่มีการใช้นั้นได้คงเนื้อร้องส่วนใหญ่ของเพลงชาติฉบับปี พ.ศ. 2493 ไว้ แต่มีการยกเนื้อร้องบทที่ 2 ซึ่งมีเนื้อหาลัทธิบูชาบุคคล ยกย่องผู้นำของสหภาพโซเวียต และ มองโกเลียออกเสีย (กล่าวถึง เลนิน, สตาลิน, ชุคบาตาร์, และ ชอยบาลซาน)
สมาน (แก้ความกำกวม)
สมาน อาจหมายถึง
การปฏิวัติยุคหินใหม่
การปฏิวัติยุคหินใหม่ หรือ การปฏิวัติเกษตรกรรมครั้งที่หนึ่ง เป็นการเปลี่ยนผ่านอย่างกว้างขวางของวัฒนธรรมมนุษย์ในยุคหินใหม่จากสังคมคนเก็บของป่าล่าสัตว์ (สังคมแบบยังชีพ) สู่สังคมเกษตรกรรม และสังคมเมือง ทำให้มีการเพิ่มขึ้นของจำนวนประชากร การเปลี่ยนผ่านดังกล่าวทำให้มนุษย์มีโอกาสสังเกตและทดลองพันธุ์พืช นำไปสู่ความรู้ในการปรับปรุงไม้ป่าเป็นไม้เลี้ยง แนวคิดการปฏิวัติยุคหินใหม่นี้คิดค้นโดย วี. กอร์ดอน ไชลด์ นักโบราณคดีชาวออสเตรเลียในหนังสือ Man Makes Himself
การปฏิวัติยุคหินใหม่ถือเป็นความเปลี่ยนแปลงทางเกษตรกรรมที่ได้รับการยืนยันครั้งแรกในประวัติศาสตร์ เป็นการเปลี่ยนแปลงที่ไม่ใช่แค่เพิ่มองค์ความรู้ในการผลิตอาหาร แต่เป็นการเปลี่ยนจากการใช้ชีวิตร่อนเร่ไปสู่การตั้งถิ่นฐานเป็นหมู่บ้านและเมือง มีการชลประทานและถางป่าเพื่อทำการเพาะปลูก รวมไปถึงการเลี้ยงสัตว์ การทำเครื่องปั้นดินเผา การปรับปรุงเครื่องมือหิน และการสร้างบ้านทรงสี่เหลี่ยมผืนผ้า ความเปลี่ยนแปลงดังกล่าวนำไปสู่ปรากฏการณ์ของการเพิ่มประชากรอย่างรวดเร็วที่เรียกว่า การเปลี่ยนผ่านทางประชากรยุคหินใหม่
หลักฐานทางโบราณคดีบ่งชี้ว่าการปรับปรุงพันธุ์พืชและสัตว์เกิดขึ้นแยกกันในหลายแห่งทั่วโลก เริ่มในสมัยโฮโลซีนเมื่อ 11,700 ปีก่อน ช่วงเวลาที่เกิดความเปลี่ยนแปลงนี้แตกต่างกันไปในแต่ละภูมิภาค เริ่มจากบริเวณพระจันทร์เสี้ยวอันอุดมสมบูรณ์ราว 10,000–8,000 ปีก่อนคริสตกาล ตามด้วยลุ่มแม่น้ำแยงซีและแม่น้ำหวงราว 7,000 ปีก่อนคริสตกาล และที่สูงนิวกินีราว 7,000–3,000 ปีก่อนคริสตกาล มีหลายทฤษฎีที่พยายามอธิบายถึงสาเหตุของการเปลี่ยนมาทำการเกษตร เช่น พื้นที่มีความอุดมสมบูรณ์ การใช้เกษตรกรรมเป็นเครื่องมือแสดงอำนาจ ปัจจัยด้านประชากร  การปรับตัวของมนุษย์และพืช สภาพอากาศคงที่หลังยุคน้ำแข็ง และการสูญพันธุ์ของสัตว์ใหญ่ (megafauna) มีหลักฐานการเพาะปลูกธัญพืช 8 ชนิดเป็นครั้งแรกในลิแวนต์ช่วงราว 9,500 ปีก่อนคริสตกาล ขณะที่การเลี้ยงสัตว์เกิดขึ้นก่อนหน้านั้นโดยสัตว์กลุ่มแรก ๆ ที่มนุษย์นำมาเลี้ยงได้แก่ สุนัข (13,000 ปีก่อนคริสตกาล ) แพะ (10,000 ปีก่อนคริสตกาล ) สุกร (9,000 ปีก่อนคริสตกาล ) แกะ  (9,000–8,500 ปีก่อนคริสตกาล ) และวัว (8,000 ปีก่อนคริสตกาล )
มุมมองดั้งเดิมของการปฏิวัติยุคหินใหม่คือการเกษตรมีส่วนสนับสนุนประชากรที่มากขึ้น ทำให้ชุมชนยิ่งแผ่ขยาย ขณะเดียวกันก็เกิดแรงงานที่มีความเชี่ยวชาญแตกต่างกันไป ทำให้ผู้คนมีหน้าที่ต่าง ๆ ในสังคม และเมื่อสังคมซับซ้อนขึ้นก็เกิดชนชั้นนำผู้ทำหน้าที่ปกครองชุมชน พัฒนาการดังกล่าวหรือบางครั้งเรียกว่า การรวมกลุ่มยุคหินใหม่ (Neolithic package) เอื้อให้เกิดรากฐานโครงสร้างทางการเมือง การปกครองแบบรวมอำนาจ อุดมการณ์แบบลำดับชั้น การกระจายงาน และการค้าที่เพิ่มขึ้น รวมไปถึงการพัฒนาการเขียน ศิลปะ และสถาปัตยกรรม นำไปสู่อารยธรรมแรกสุดอย่างซูเมอร์ทางตอนใต้ของเมโสโปเตเมีย (ราว 6500 BP) อันเป็นจุดเริ่มต้นของยุคสัมฤทธิ์
ถึงแม้ว่าการปฏิวัติยุคหินใหม่จะนำพาความก้าวหน้าต่าง ๆ แต่งานศึกษาทางชาติพันธุ์วิทยาและโบราณคดีหลายชิ้นพบว่าการที่มนุษย์เปลี่ยนมากินอาหารจากธัญพืชมากขึ้นทำให้การคาดหมายคงชีพลดลง การเสียชีวิตในทารกเพิ่มขึ้น และการเพิ่มขึ้นของโรคติดเชื้อและโรคเสื่อม การเพาะปลูกกลับเป็นการจำกัดความหลากหลายของอาหาร ทำให้มนุษย์ขาดวิตามินและแร่ธาตุ นอกจากนี้จาเรด ไดมอนด์ นักประวัติศาสตร์และนักมานุษยวิทยาชาวอเมริกันยังเสนอว่าการเปลี่ยนแปลงนี้ทำให้เกิดการแบ่งแยกทางสังคมและความเหลื่อมล้ำทางเพศสภาพ
เอเลโอโนเรอ ฮับส์บูร์ก-โลทริงเงิน
อาร์ชดัชเชสเอลีนอร์แห่งออสเตรีย (พระนามเต็ม: เอลีนอร์ เจเลน่า มาเรีย เดล พีล่าร์ ไอโอน่า; Eleonore Jelena Maria del Pilar Iona von Habsburg-Lorraine) ประสูติเมื่อวันที่ 28 กุมภาพันธ์ พ.ศ. 2537 ณ เมืองซาล์ซบูร์ก ประเทศออสเตรีย เป็นพระราชธิดาองค์โตในอาร์ชดยุคคาร์ล และอาร์ชดัชเชสฟรานเซสก้า จักรพรรดิและจักรพรรดินีแห่งออสเตรีย-ฮังการี พระองค์ทรงเข้ารับพิธีรับศีลล้างบาป โดยมีพระคาร์ดินัลชาวสเปนมาทำพิธีให้ พระองค์ทรงได้รับการศึกษาในโรงเรียนเมื่อพระชนมายุเพียง 2 พรรษา
โพลีแคต
โพลีแคต (Polycat) เป็นวงดนตรีแนวซินท์ป็อป จากจังหวัดเชียงใหม่ ภายใต้สังกัดสมอลล์รูม จากผลงานเพลง พบกันใหม่ ของทางวงก็ทำให้วงโพลีแคตเริ่มเป็นที่รู้จักจากสไตล์การร้อง และแนวเพลงซินธ์ป็อปสมัยคริสต์ทศวรรษ 1980
ประวัติ
โพลีแคต เกิดจากการรวมตัวกันตั้งวงเล่นดนตรี โดยเริ่มจาก “ผา” และ “นะ” ที่เรียนอยู่มหาวิทยาลัยเชียงใหม่ด้วยกัน ก่อตั้งวงดนตรีขึ้นมา ใช้ชื่อวงว่า “Ska Rangers” วงดนตรีแนวเร็กเก้ สกา มี “นะ” เป็นนักร้องนำ และกีตาร์ “ผา” และ “โต้ง” เล่นเครื่องเป่า โดยได้ “ดอย” และ “เพียว” เพื่อนรุ่นน้องจากมหาวิทยาลัยพายัพ มาตีกลอง และเล่นเบสให้ พวกเขาเดินสายเล่นดนตรีตามผับต่าง ๆ ในจังหวัดเชียงใหม่เป็นเวลา 3 ปี ก็ฟลุ๊คมาก ๆ ที่ได้มีโอกาสเข้าไปแคสหนัง “เดอะ แฮงค์โอเวอร์ ภาค 2” และเขาเลือกให้เล่นหน่อยนึงโดยเป็นฉากแต่งงาน ที่มีพวกเขาบรรเลงเพลง “I Ran (So Far Away)” ของศิลปิน อะฟล็อกออฟซีกัลส์ ทำให้พวกเขาได้รู้จักกับแนวดนตรีที่เรียกว่า “นิวเวฟ” ที่เต็มไปด้วยเสน่ห์ของเครื่องสังเคราะห์เสียง (ซินธิไซเซอร์) จึงยึดเป็นแนวทางใหม่ของวง และได้มีการผสมผสานเครื่องเป่าเข้าไปด้วยจึงเกิดแนวดนตรีแนวใหม่ที่เรียกว่า “ซินธ์ป็อป หรือ อินดี้แดนซ์” พร้อมกับชื่อวงใหม่ในนามโพลีแคต
วง Polycat ออกอัลบั้มแรกชื่อว่า "05:57" เมื่อปี 2554 จากนั้นในปี 2559 คลอดอัลบัมชุดที่ 2 ชื่อว่า "80 Kisses" ซึ่งประสบความสำเร็จและเป็นที่รู้จักอย่างรวดเร็วในเพลง พบกันใหม่ เพลงนี้ฮอตฮิตสุด ๆ เรียกว่าปลุกกระแสดนตรีในยุค 80 ขึ้นมาอีกครั้ง ปัจจุบันเหลือสมาชิกเพียง 3 คน ได้แก่ นะ ร้องนำ, เพียว มือเบส และ โต้ง ซินธิไซเซอร์
ในปี พ.ศ. 2559 โพลิแคตเป็นศิลปินรายแรกของไทยที่ได้รับเลือกให้ปรากฏบนแบนเนอร์ของร้านไอทูนส์ และแอปเปิลมิวสิก นอกจากนี้ในอีกสองปีต่อมา วงได้รับเลือกให้เปิดการแสดงในวันเปิดตัวอย่างเป็นทางการของแอปเปิลสโตร์สาขาแรกของไทย ณ ศูนย์การค้าไอคอนสยาม
ซอลต์เลกซิตี
ซอลต์เลกซิตี (Salt Lake City) เป็นเมืองหลวงและเมืองที่มีประชากรมากที่สุดของรัฐยูทาห์ จากข้อมูลเมื่อวันที่ 1 กรกฎาคม ค.ศ. 2008 มีประชากร 181,698 คน เป็นเมืองที่ใหญ่ที่สุดอันดับที่ 125 ของสหรัฐอเมริกา เมืองก่อตั้งในปี 1847 ในชื่อเกรตซอลต์เลกซิตี
ซอลต์เลกซิตีได้พัฒนาแหล่งท่องเที่ยวภายนอกอย่างแข็งแรง โดยเฉพาะ การเล่นสกี และในปี 2002 ยังได้เป็นสถานที่จัดโอลิมปิกฤดูหนาว
ซัมเมอร์สต๊อป
ประวัติ
จากการเริ่มต้นของสองพี่น้องฝาแฝด "เอิง-เอย" ที่ร่วมเล่นดนตรีด้วยกันตั้งแต่สมัยมัธยม ผ่านเวทีการแสดงและการประกวดตั้งแต่ในรั้วโรงเรียนไปถึงระดับภูมิภาค เมื่อเวลาพ้นผ่าน ทั้งสองต้องแยกกันไปเรียนต่อคนละมหาวิทยาลัย แต่ความฝันความตั้งใจทางด้านงานเพลงก็ไม่ลดละ “เอิง” ได้เข้าร่วมชมรม TU Folksong และได้เจอกับ "แมว" ก็ร่วมก่อตั้งวงขึ้น พร้อมกับ "โดม" รุ่นน้องที่ TU Folksong ที่เข้ามาสมทบในฐานะมือกลองประจำวง หลังจากนั้นก็ได้เข้ามาอยู่ในค่ายเพลง “สมอลล์รูม” ในชื่อวง SUMMER STOP
ซิงเกิ้ล
พ.ศ. 2555
พ.ศ. 2556
พ.ศ. 2557
พ.ศ. 2558
อัลบั้ม
พ.ศ. 2560
โฆเซ เบเซร์รา
โฆเซ เบเซร์รา (José Becerra) เป็นอดีตแชมป์โลกชาวเม็กซิโก เกิดที่กวาดาลาฮาราเมื่อ 15 เมษายน พ.ศ. 2479 สถิติการชก 75 ครั้ง ชนะ 68 (น็อค 42) เสมอ 3 แพ้ 4
ประวัติ
เบเซอร์ราขึ้นชกมวยสากลครั้งแรกเมื่อ 30 สิงหาคม พ.ศ. 2496 ชนะน็อค เรย์ โกเมซ ยก 4 ที่เม็กซิโก ชกชนะรวดมาตลอด มาชกแพ้ครั้งแรกเมื่อ 18 กุมภาพันธ์ พ.ศ. 2499 แพ้คะแนน กัชโชโร มาร์ติเนซ ที่ เม็กซิโก เบเซอร์รามีโอกาสได้ชิงแชมป์โลกรุ่นแบนตัมเวตครั้งแรกเมื่อ 8 กรกฎาคม พ.ศ. 2502 ปรากฏว่าเป็นฝ่ายชนะน็อกอัลฟองเซ อลิมี ยก 8 ที่แคลิฟอร์เนียได้แชมป์มาครอง ลังจากได้เป็นแชมป์ เขาขึ้นชกนอกรอบในอีกสามเดือนถัดมา ชนะน็อค วัลท์ อินแกรม ยก 9 ซึ่งหลังจากการชกครั้งนี้ อินแกรมได้รับความกระทบกระเทือนมากจนเสียชีวิตไปในที่สุด หลังจากนั้นชกป้องกันแชมป์ไว้ได้ 2 ครั้ง ก่อนจะชกนอกรอบเมื่อ 30 สิงหาคม พ.ศ. 2503 แพ้น็อก อีลอย ซานเชส ยก 8 ทำให้เบเซอร์ราถึงกับประกาศสละแชมป์โลกและแขวนนวมไป เบเซอร์รากลับมาชกอีกครั้งเมื่อ 13 ตุลาคม พ.ศ. 2505 โดยเป็นการชกเป็นการกุศลเพื่อหาเงินช้วยเหลือรูดี้ โกโรนาโด ที่ได้รับบาดเจ็บจากการชกมวย ซึ่งเบเซอร์ราเป็นฝ่ายชนะคะแนน อัลเบร์โต มาร์ติเนซไปอย่างสูสี หลังจากนั้น เบเซอร์ราได้มอบเงินรายได้ของเขาจากการชกครั้งนี้ให้ครอบครัวของโกโรนาโดแล้วจึงแขวนนวมไปอย่างถาวร
มนต์รักเพลงสวรรค์
มนต์รักเพลงสวรรค์ (The Sound of Music) เป็นภาพยนตร์เพลง (Musical) ของสหรัฐอเมริกา​ อำนวยการสร้างและกำกับการแสดงโดยโรเบิร์ต ไวส์ เขียนบทภาพยนตร์โดยเออร์เนสต์ เลห์มัน นำแสดงโดยจูลี่ แอนดรูว์และคริสโตเฟอร์ พลัมเมอร์​ โดยภาพยนตร์เรื่องนี้มีเค้าโครงมาจากละครเพลงเรื่อง The Sound of Music ที่เขียนบทละครโดยฮาเวิร์ด ลินด์ซีย์ และ รัสเซลล์ เคราส์ ส่วนภาคดนตรีประพันธ์โดย ริชาร์ด ร็อดเจอร์ส และเนื้อร้องประพันธ์โดย ออสการ์ แฮมเมอร์สไตน์ที่ 2 ซึ่งเป็นผลงานร่วมชิ้นสุดท้ายของ ร็อดเจอร์ส และแฮมเมอร์สไตน์ โดยละครเพลงเรื่องดังกล่าวสร้างมาจากหนังสืออัตชีวประวัติของ มาเรีย ฟอน แทรปป์ ที่ตีพิมพ์ในปี ค.ศ. 1949 เรื่อง ​The Story of the Trapp Family Singers โดยภาพยนตร์เป็นเรื่องของมาเรีย หญิงสาวผู้รักในเสียงเพลงและได้มาสมัครบวชเป็นแม่ชีในแอบบีย์​แห่งหนึ่งของเมืองซาลซ์บูร์ก สหพันธรัฐออสเตรีย​ เธอถูกอธิการิณีอาราม​ส่งตัวให้มาเป็นพี่เลี้ยงของเด็ก 7 คน ที่เป็นลูกของ จอร์จ ฟอน แทรปป์ ทหารเรือพ่อหม่ายผู้เคร่งครัดในระเบียบวินัยโดยเฉพาะกับลูกๆ โดยมาเรียได้นำความรักและเสียงเพลงเข้ามาในครอบครัวและได้แต่งงานกับจอร์จ ก่อนที่ทั้งคู่จะต้องหนีจากการคุกคามของนาซี
ภาพยนตร์เรื่องนี้ออกฉายเป็นครั้งแรกที่ประเทศสหรัฐอเมริกาในวันที่ 2 มีนาคม ค.ศ. 1965 และประสบความสำเร็จรวมถึงได้รับคำชื่นชมอย่างสูง โดยเป็นภาพยนตร์ที่ทำเงินสูงสุดของบ็อกซ์ออฟฟิส ในปี ค.ศ. 1965 ก่อนที่ในปีต่อมาจะสร้างสถิติเป็นภาพยนตร์ที่ทำเงินได้สูงที่สุดในโลกเมื่อทำรายได้แซงภาพยนตร์เรื่อง Gone with the Wind -​ วิมานลอย​ โดยครองสถิติดังกล่าวอยู่นาน 5 ปี นอกจากนี้ภาพยนตร์เรื่องนี้ยังได้รับความนิยมไปทั่วโลกเมื่อทำลายสถิติภาพยนตร์ที่ทำเงินสูงสุดใน 29 ประเทศ และได้รับรางวัลออสการ์​ถึง 5 สาขา
ในละครมีการประพันธ์บทเพลงที่โด่งดังขึ้นมากมายหลายเพลง เช่น "Edelweiss", "My Favorite Things", "Climb Ev'ry Mountain", "Do-Re-Mi", "Sixteen Going on Seventeen" และ "The Lonely Goatherd" รวมถึงเพลงนำเรื่องที่มีชื่อเดียวกับชื่อเรื่องด้วย คือเพลง "The Sound of Music"
รางวัล
มนต์รักเพลงสวรรค์ ได้รับเสนอชื่อเข้าชิงรางวัลออสการ์ในปี พ.ศ. 2508 10 รางวัล และได้รับชนะเลิศ 5 รางวัล ได้แก่
สำหรับอีก 5 สาขาที่ได้เสนอชื่อเข้าชิง ได้แก่ นักแสดงนำหญิงยอดเยี่ยม (จูลี่ แอนดรูว์) นักแสดงสมทบหญิงยอดเยี่ยม (เพ็กกี้ วูด - ผู้แสดงเป็นคุณแม่อธิการ) ถ่ายภาพยอดเยี่ยม กำกับศิลป์ยอดเยี่ยม และ ออกแบบเครื่องแต่งกายยอดเยี่ยม
2เอ็ม1207บี
2เอ็ม1207บี เป็นวัตถุมวลดาวเคราะห์ ที่โคจรรอบดาวแคระน้ำตาล 2เอ็ม1207 อยู่ในกลุ่มดาวคนครึ่งม้า อยู่ห่างจากโลกประมาณ 170 ปีแสง น่าสังเกตคือเป็นหนึ่งในดาวเคราะห์ดวงแรกอาสาสมัครเปรียบที่จะสังเกตโดยตรง (โดยการถ่ายภาพอินฟราเรด) ค้นพบในปี ค.ศ. 2004
เขตชูโอ (ซัปโปโระ)
เขตชูโอ (中央区 (Chūō-ku)) เป็นเขตหนึ่งในนครซัปโปโระ ในจังหวัดฮกไกโด โดย "เขตชูโอ" นั้น มีความหมายว่า "เขตศูนย์กลาง" หรือก็คือเขตชูโอเป็นศูนย์กลางในการบริการ บริหาร และเศรษฐกิจของนครซัปโปโระ
เขตชูโอมีย่านเศรษฐกิจที่สำคัญที่ชื่อว่า ซูซูกิโนะ ซึ่งผู้คนจะคึกคักในช่วงเวลาตอนเย็นเป็นต้นไป
ประวัติศาสตร์
250px|thumb|โอโดริปาร์ค ใน ค.ศ. 1922 ซัปโปโระถูกจัดเป็นเมือง โดยในช่วงกลางของรัชสมัยสมเด็จพระจักรพรรดิโชวะ เทศกาลหิมะซัปโปโระครั้งที่ 1 ได้ถูกจัดขึ้น และในปี ค.ศ. 1971 สำนักงานเมืองซัปโปโระถูกจัดตั้งขึ้น
เขตชูโอถูกจัดตั้งขึ้นอย่างเป็นทางการในปีถัดมาจากการจัดโอลิมปิกฤดูหนาว 1972 ซึ่งนั่นเองทำให้ฐานะของซัปโปโระกลายเป็นเมืองที่ถูกกำหนดโดยรัฐบาล
โอลิมปิกฤดูหนาว
สำหรับจำนวนประเทศที่มีส่วนร่วมในกีฬาโอลิมปิกฤดูหนาวน้อยกว่าโอลิมปิกฤดูร้อน ด้วยเหตุผลชัดเจนของสภาพภูมิประเทศ และประเทศส่วนใหญ่อยู่ใกล้เส้นศูนย์สูตร ซึ่งไม่มีโอกาสที่จะเข้าถึงการฝึกกีฬาฤดูหนาวนั่นเอง ทั้งนี้ การแข่งขันครั้งแรก จัดขึ้นที่เมืองชาโมนิคซ์ ประเทศฝรั่งเศส เมื่อ พ.ศ. 2467 (ค.ศ. 1924) ส่วนการแข่งขันครั้งล่าสุด จัดขึ้นที่เมืองปักกิ่ง ประเทศจีน ใน พ.ศ. 2565 (ค.ศ. 2022)
สรุปเหรียญโอลิมปิกตลอดกาล
{{legend|BurlyWood| อดีตประเทศ}}
รีเบคาห์ คิม
รีเบคาห์ คิม (เกิด 11 สิงหาคม 2532 ) ใน เมืองโฮโนลูลู รัฐฮาวาย สหรัฐอเมริกา หรือชื่อที่ใช้ในการแสดงว่า เบคาห์เป็น นักร้อง นักเต้น นางแบบ นักแร็ป ไอดอล และเป็นอดีตสมาชิกของ After Schoolเบคาห์เธอลาออกจากวง วันที่ 1 กรกฎาคม 2011 เนื่องจากเธอต้องการเป็น นักออกแบบ อย่างไรก็ตามเธออยากจะออกอัลบั้มกับ After School
อาชีพ
เบคาห์ ปรากฏตัวครั้งแรกในรายการ Music Core ทางช่อง เอ็มบีซี ในการโปรโมทเพลง "AH! เธอทำหน้าที่แร็ปหลัก ร้องสนับสนุน และเป็นผู้แต่งท่องแร็ปและแต่งเพลงของพวกเขา เธอเป็นผู้ที่มีอายุน้อยที่สุดของวงจนกระทั่งสมาชิกใหม่ของเข้ามา เรนะ และ นานะเข้าร่วมในช่วงเดือนตุลาคมของปี 2009  เธอได้ร่วมงานเพลงกับ ซอ อิน-กุกในเพลง"At First Sight" และเธอเองได้ร่วมงานกับ อี ฮโยริ และ จียุน จากวง โฟร์มินิต ในเพลง "Bring It Back"และเพลง  Tei's Mr Lonely และเบคาห์เองได้ปล่อยซิงเกิลเดี่ยว "Take Me To The Place"ซึ่งเป็นเพลงที่แต่งขึ้นด้วยตนเอง และก่อนลาออกจากวง After School ในวันที่ 1 กรกฎาคม ปี2011
ในปี 2011 เบคาห์ได้ประกาศผ่านทางสื่อสังคมออนไลน์ว่าเธอจะจบการศึกษาจากวง After School และเธอเองก็ได้บอกว่าเธอจะมีอาชีพได้ประเทศสัหรัฐอเมริกา
ในกลางปี 2012 เบตก้าเธอได้ปรากฏ "Golden 12"ของ อี ฮโยริเธอเผยว่าเธอได้ฝึกฝนกับการแต่งเพลงของเบคาห์เธอเองอีกด้วย เบคาห์เธอประกาศว่าทางทวิตเตอร์ว่า สิ่งที่ยิ่งใหญ่กำลังจะเกิดขึ้น" ที่นำไปสู่​​ข่าวลือของอัลบั้มเดี่ยวที่เป็นไปได้รับการปล่อยตัวในเร็ว ๆ นี้
วันที่ 16 ตุลาคม 2012 เธอได้เปิดร้านค้าสินค้าออนไลน์ที่ชื่อว่า "I Crave You ซึ่งขายเกี่ยวพวกเครื่องประดับซึ่งทำขึ้นด้วยมือ เท่าที่ปรากฏอยู่บนเว็บ Tumblr ของเธอเป็นส่วนหนึ่งของการขายจะนำไปบริจาคให้เพื่อการกุศล สาเหตุดีเก็บเป็นความสำเร็จทันทีกับชุดแรกของรายการที่ขายออกในเวลาเพียงกว่า 24 ชั่วโมง
ได้รับการเปิดเผยว่าในกลางปี 2013 เธอได้เข้าร่วมเทศกาล KCON ซึ่งเธอได้พูดว่า ชีวิตเป็น K-Pop ไอดอล  เบคาห์ได้ประกาศว่า เธออาจะไปทำงานในประเทศสหรัฐอเมริกาและอาจจะไม่กลับมาที่เกาหลีใต้ได้
เบคาห์ได้ร่วมกับงานกับกาฮีซึ่งเคยเป็นเพื่อนร่วมวงด้วยกันในเพลง "Sinister ซึ่งในเพลงเป็นอัลบั้มเดี่ยวที่สองของกาฮีซึ่งชื่อว่า Who Are You?
เฟรท ซีโนวัทซ์
อัลเฟรด เฟรท ซีโนวัทซ์ (Alfred "Fred" Sinowatz) เป็นนักการเมืองชาวออสเตรียของพรรคสังคมประชาธิปไตย (SPÖ) ที่ทำหน้าที่เป็นนายกรัฐมนตรีออสเตรีย จาก ค.ศ. 1983 ถึง ค.ศ. 1986
ดูโฮม
บริษัท ดูโฮม จำกัด (มหาชน) (อักษรย่อ DOHOME) เป็นบริษัทค้าปลีก ค้าส่ง และให้บริการด้านวัสดุก่อสร้างและอุปกรณ์ตกแต่งบ้าน
ประวัติ
บริษัทก่อตั้งโดยนายอดิศักดิ์ ตั้งมิตรประชา และนางนาตยา ตั้งมิตรประชา เมื่อปี พ.ศ. 2526 ภายใต้ชื่อห้างหุ้นส่วนจำกัด ศ. อุบลวัสดุ เพื่อจำหน่ายสินค้าจำพวกเหล็ก วัสดุมุงหลังคา ไม้อัด และสินค้าวัสดุก่อสร้าง มีที่ตั้งอยู่ที่ถนนสรรพสิทธิ์ อำเภอเมืองอุบลราชธานี จังหวัดอุบลราชธานี ต่อมาย้ายร้านมาที่ตำบลวารินชำราบ อำเภอวารินชำราบ จังหวัดอุบลราชธานี และได้จดจดทะเบียนจัดตั้งขึ้นภายใต้ชื่อ บริษัท อุบลวัสดุ จำกัด ด้วยทุนจดทะเบียนเริ่มต้น 20.00 ล้านบาท ใช้ชื่อทางการค้าว่า "อุบลวัสดุ" ต่อมาปี พ.ศ. 2546 ได้เริ่มทำบการค้าแบบธุรกิจค้าปลีกสมัยใหม่ (Modern Trade) ได้เปิดสาขาที่ 2 ที่ตำบลหนองบัวศาล อำเภอเมือง จังหวัดนครราชสีมา เมื่อปี พ.ศ. 2550 และได้ใช้ชื่อทางการค้าใหม่ว่า "ดูโฮม ในเครือบริษัท อุบลวัสดุ จำกัด" จากนั้นได้เปิดสาขาอื่น ๆ ทั้งภาคเหนือ ภาคตะวันออกเฉียงเหนือ กรุงเทพมหานครและปริมณฑล จากข้อมูล ปี พ.ศ. 2562 มีจำนวนสาขา 15 สาขา และศูนย์กระจายสินค้า 1 แห่ง
บริษัทเข้าทำการซื้อขายหลักทรัพย์ในตลาดหลักทรัพย์ เมื่อวันที่ 6 สิงหาคม พ.ศ. 2562